[bookmark: _Hlk171065542]Na temelju članka 72. Zakona o komunalnom gospodarstvu („Narodne novine“, broj 68/18, 110/18, 32/20 i 145/24), članka 107. i 108. Zakona o cestama („Narodne novine“, broj 84/11, 22/13, 54/13, 148/13, 92/14,110/19, 144/21, 114/22, 04/23 i 133/23) i članka 54. Statuta Općine Fažana-Fasana („Službene novine Istarske županije“, broj 25/22), načelnik Općine Fažana-Fasana donio je dana _____________ godine slijedeće


I Z V J E Š Ć E
O IZVRŠENJU PROGRAMA
ODRŽAVANJA KOMUNALNE INFRASTRUKTURE ZA 2025. GODINU


I	UVOD

Program održavanja komunalne infrastrukture u Općini Fažana za 2025. godinu objavljen je u „Službenim novinama Istarske županije“, broj 38/2024 te I. Izmjene i dopune Programa održavanja komunalne infrastrukture u „Službenim novinama Istarske županije“, broj 43/2025.

Ovim Programom održavanja komunalne infrastrukture (u daljnjem tekstu: Program) utvrđen je opis i opseg poslova održavanja sa procjenom pojedinih troškova po djelatnostima, te iskaz financijskih sredstava potrebnih za ostvarivanje Programa s naznakom izvora financiranja na području Općine Fažana-Fasana u 2025. godini.

Ovo izvješće o izvršenju Programa održavanja komunalne infrastrukture podnosi se za razdoblje trajanja Programa, odnosno od 1.siječnja do 31.prosinca 2025. godine.

U izvještajnom razdoblju realizirani su poslovi kako slijedi : 

II	IZVRŠENJE PROGRAMA

Navedenim programom utvrđeni su poslovi s procjenom troškova održavanja sljedećih komunalnih djelatnosti:

· održavanje javne rasvjeta,
· odvodnja atmosferskih voda (održavanje objekata i uređaja odvodnje),
· održavanje čistoće u dijelu koji se odnosi na čišćenje javnih površina,
· održavanje i uređivanje javnih površina,
· nabavka urbane opreme,
· održavanje nerazvrstanih cesta,
· održavanje i naplata parkirališta,
· dekoriranje javnih površina i prostora u vlasništvu Općine Fažana-Fasana- Fasana za blagdane i priredbe,
· održavanje plaža, 
· sanacija neuređenih odlagališta i otpadom onečišćenog okoliša.

Aktivnosti odnosno sam Program održavanja provodi direktno naše komunalno društvo Komunalac Fažana d.o.o., s 27 zaposlenih tijekom izvještajnog razdoblja 2025. godine.

Program Održavanja komunalne infrastrukture za 2025. godinu realiziran je u ukupnom iznosu od 2.030.507,27 EUR, odnosno 94% od plana.
U izvještajnom razdoblju realizirani su poslovi kako slijedi:

1. ODRŽAVANJE JAVNE RASVJETE 

Za održavanje javne rasvjete za 2025. godinu osigurana su sredstva u iznosu od 80.000,00 EUR,  a realizacija je bila u iznosu od 49.346,56 EUR što čini 61,8% od planiranog.

Tekuće održavanje javne rasvjete se odnosi na sanacije pregorjelih rasvjetnih tijela i manje popravke. Također, odnosi se i na premještanje solarne rasvjete nakon što bi se uvela javna rasvjeta. Osim navedenog konstantno je postojala potreba za najmom podizne košare kako bi se izvršili popravci na stupovima na kojima nije bilo moguće izvršiti popravke na drugi način. 
Na području Općine nalazi se 1.056 (50 različitih tipova svjetiljki) na 19 mjernih mjesta. Prema izvorima svjetlosti 734 svjetiljki čini LED rasvjeta (69,5%), a ostalo visokotlačna natrijeva i živina žarulja, metalhalogena žarulja, keramička metalhalogena žarulja, fluorescentna cijev, štedna-fluo žarulja i halogena žarulja.

Tekuće održavanje javne rasvjete odnosi se na: 

- uslugu rada i nabavu materijala odnosno na zamjenu žarulja i dijelova
-dobavu i montažu pregorjelih žarulja, startera, upaljača, prigušnica, grla, zaštitnih stakala,  kondenzatora
- sanaciju mjerno priključnih ormara javne rasvjete 
- eventualnu zamjenu stupova, konzola i samih svjetlećih tijela. 


1. ODRŽAVANJE NERAZVRSTANIH CESTA I DRUGIH JAVNIH POVRŠINA

Aktivnošću održavanja nerazvrstanih cesta obuhvaćaju se poslovi održavanja prometnica i sanacija oštećenja prometnica, kao i poslovi vezani za prometnu signalizaciju, te održavanje drugih javnih površina.

Za održavanje nerazvrstanih cesta i drugih javnih površina za 2025. godinu osigurana su sredstva u iznosu od 350.000,00 EUR,  a izvršenje je bilo u iznosu od 283.601,02 EUR odnosno 81% od plana.

Programom održavanja prometne signalizacije obuhvaćeno je održavanje okomite, vodoravne i svjetleće signalizacije. 

Program održavanja okomite prometne signalizacije obuhvaća zamjenu (dobavu i montažu) iskošenih i oštećenih prometnih znakova i nosača-stupova, te eventualnu promjenu prometnog režima odnosno:
-	demontažu stupova
-	montažu stupova
-	ugradnju prometnih znakova
-	postavljanje čeličnih stupića
-	postavljanje znakova s nazivima ulica
-	postavljanje naljepnica na znakove
-	montažu nosača na postojeće stupove
-	postavljanje prometnih ploča
-	betoniranje temelja za znakove
-	demontažu znakova
-	postavljanje prometnih ogledala
-	poravnanje znakova
-	produženje stupova
-	montaža znakova
-	naljepnica smjerokaz
-	usmjerivači prometa
-	ostalo.

Realizirani radovi na cestama:
-	iscrtane horizontalne signalizacije – znak za invalide
-	iscrtane e horizontalne signalizacije – STOP crta, zaustavna linija
-	iscrtane horizontalne signalizacije – STOP crta, isprekidana linija
-	iscrtane e horizontalne signalizacije – polja za usmjeravanje prometa
-	iscrtane horizontalne signalizacije – pješački prijelaz
-	iscrtane horizontalne signalizacije – znak stop
-	iscrtane horizontalne signalizacije – središnja linija
-	iscrtane horizontalne signalizacije – oznaka BUS
-	iscrtane horizontalne signalizacije – križevi, oznaka autobusnog stajališta
-	iscrtane horizontalne signalizacije – oznaka trokuta
-	iscrtane horizontalne signalizacije – strelica jednosmjerna i dvosmjerna
-	iscrtane horizontalne signalizacije  - parkiralište za osobne automobile
-	ostalo

Održavanje svjetleće signalizacije podrazumijeva održavanje 10 semafora treptača (LED rasvjeta na solarne panele).

Program održavanja vodoravne prometne signalizacije obuhvaća izradu i obnovu istrošenih prometnih oznaka na kolniku. Kao i svake godine planirano je da se vodoravna prometna signalizacija obnovi prije početka turističke sezone u količinama koje bude zahtijevala situacija na terenu odnosno ovisno o stanju postojeće signalizacije.
Prometna signalizacija se održavala i vršili su se razni popravci i sanacije, te u slučaju postavljanja nove signalizacije pri uvođenju novih prometnih rješenja. 
Iscrtavana je horizontalna signalizacija, vršila se montaža/demontaža prometnih znakova, popravljanje stupića sa ukrasnom čeličnom kapicom i drugi poslovi.


Održavanje prometnica i sanacija oštećenja 

Prometnice su se održavale i sanirale sukladno ukazanim potrebama (parcijalno održavanje), a kao posljedica habanja istih te vremenskih prilika. Pod održavanjem prometnica i sanacijom oštećenja podrazumijeva se parcijalno održavanje prometnica. Parcijalno održavanje prometnica obuhvaća radove koji se odnose na sanaciju oštećenih asfaltnih i kamenih  površina, udarnih rupa, ulegnuća, manjih mrežastih oštećenja na kolnicima i pješačkim površinama.

Održavanje pristupnih putova i makadama se obavlja kontinuirano tijekom cijele godine, a prisutan je problem velikih i jakih kiša koje dodatno ubrzavaju oštećenje putova te su stoga potrebe za intervencijama češće odnosno trošak održavanja sve veći.
Osim nasipavanja materijala i ravnanja u održavanje se ubraja i košnja rubova odnosno šiblja i granja uz putove. 
Većinu radova odradili su vanjski suradnici sukladno zaprimljenim ponudama, a količine nasutog materijala i obavljenih poslova ovise o situaciji na terenu. 

Manji radovi na cestama, ulicama i trgovima
Pod navedenim se smatraju radovi manjeg obujma koje jednim dijelom obavljaju i  zaposlenici Komunalca Fažana d.o.o., a odnose se na hitne intervencije, krpanje rupa hladnim asfaltom i slično. 

Zimsko održavanje cesta
Obavlja se po potrebi odnosno uvelike ovisi o vremenskim uvjetima. Obuhvaća kontrolu cesta i intervencije u smislu posipanja soli i slično. Zimsko održavanje županijskih i lokalnih cesta provode Istarske ceste. 


1. ODRŽAVANJE I ČIŠĆENJE JAVNIH POVRŠINA

Za aktivnosti održavanja čistoće odnosno čišćenja javnih površina na području općine Fažana tijekom 2025. godine osigurana su sredstva u visini od 250.000,00 EUR, a utrošeno je iznos od 178.328,22 EUR odnosno 71,3% planiranih sredstava.

Održavanje čistoće javnih površina provodi se putem strojnog i ručnog čišćenja i pranja površina, te obuhvaća razne intervencije na istima.

Strojno i ručno čišćenje, pranje

Strojnim čišćenjem se održava čistoća u urbanim dijelovima naselja i na mjestima gdje je to moguće obaviti s obzirom na prometnice i prohodnost vozila kojim se obavlja samo čišćenje. Čišćenje se obavljalo tri puta tjedno u sezoni, a dva puta tjedno izvan sezone,  osim u slučajevima kada je zbog vremenskih ne/prilika nužno raditi više ili manje. Dnevno se prevalilo s čistilicom oko 34 km. Na čistilici radio je jedan zaposlenik, uglavnom dva tri do dana tjedno, tijekom cijele godine. Uz čišćenje zaposlenik je obavljao i poslove pripreme za čišćenje i poslove nakon čišćenja kao što je pražnjenje smeće iz čistilice, pranje stroja i slično.

Pranje ulica, trgova, cesta i nogostupa se obavljalo u pred i postsezoni po jednom, te u sezoni i do pet puta, ovisno o potrebi. Pranje obavlja dijelom Komunalac Fažana, a dijelom vanjski suradnici.
Troškovi strojnog čišćenja se odnose na popravke i servisiranje, osiguranje i tehnički pregled, održavanje i pranje stroja nakon radnog dana, nabavu četki, gorivo i rad jedne osobe.

[bookmark: _Hlk204294647]Za ručno pometanje i pražnjenje košarica za smeće, s obzirom na to da se sve više širi urbani dio naselja koja je potrebno svakodnevno čistiti, te da je svake godine sve više postavljenih košarica za smeće, čišćenje od svibnja do kraja listopada su obavljale ukupno 3 osobe u dvije smjene, a od studenog do kraja travnja s dvije osobe u jednoj smjeni. Čiste se sve ulice i površine na području općine Fažana uz opasku da se frekventnije lokacije čiste svakodnevno (po ljeti i nekoliko puta na dan), a dislocirane lokacije na kojima je potreba slabija se čiste rjeđe. Na području Općine se uz pometanje prazni i preko 150 košarica za smeće (košarice za MKO volumena 60L te košarice za pseći izmet i opuške).

Pranje ulica, trgova, cesta i nogostupa  se obavljalo u pred i posezoni po jednom te u sezoni do pet puta, ovisno potrebi. Pranje dijelom obavlja Komunalac Fažana d.o.o., a dijelom vanjski suradnici, ovisno o potrebama i vrsti posla te mogućnostima za obavljanjem istog.
Površina koja se smatra prioritetom je fažanska stara jezgra čija je površina cca 3.000 m2, a ostalo su manje površine koje se čiste interventno.

[bookmark: _Hlk204294705]
Uređenje i čišćenje priobalja 

Uređenje i čišćenje priobalja obuhvaća čišćenje priobalnih dijelova i obalnih pristupa plažama na području Općine Fažana, odnosno cijeli obalni pojas od Hidro baze, odmarališta MUP Valbandon do auto kampa Pineta.
Čišćenje nanosa šljunka kod rampe za invalide na rivi i dječjem igralištu.
Čišćenje šljunka sa staze prema kampu Pineta. 
Čišćenje pijeska kod mosta Valbandon. 
Čišćenje i pranje rampi za ulazak u more uz pomoć visokotlačnog perača.


Ostala čišćenja i održavanja javnih površina
Sadržava hitne intervencije na čišćenju i održavanju javnih površina i čišćenja koja nisu obuhvaćena u gore navedenim točkama kao što su održavanje i čišćenje groblja, odvoz većih količina otpada s javnih površina i slično.


Hitne intervencije
Troškovi hitnih intervencija su ovisno o vrsti intervencije i potrebi odnosili na trošak angažiranja vanjskih suradnika i/ili rad zaposlenika Komunalaca Fažana d.o.o. 

1. ODRŽAVANJE I UREĐIVANJE JAVNIH POVRŠINA

Za aktivnosti održavanja i uređivanje javnih površina na području općine Fažana tijekom 2025. godine osigurana su sredstva u visini od 933.000,00 EUR, a utrošeno je 996.258,05 EUR odnosno 106,8% od planiranih sredstava.

Poslovi održavanja i uređivanja javnih površina obuhvaćaju slijedeće poslove :
- radove na zelenim površinama (košnja zelenih površina, grabljanje i uređivanje stabala  
  maslina)
- nabava, sadnja i održavanje ukrasnog grmlja i cvijeća 
- uklanjanje granja i suhih i bolesnih stabala sa zelenih površina
- održavanje dječjih igrališta
- održavanje sustava za navodnjavanje
- održavanje plaže
- dekoriranje javnih površina i prostora u vlasništvu Općine Fažana za blagdane i priredbe
- i održavanje groblja.



Radovi na zelenim površinama (košnja zelenih površina, grabljanje i uređivanje stabala maslina)

Zelene površine na području Općine Fažana se održavaju košnjom. Trenutno se održava preko 270.000 m2 na području Fažane, te preko 100.000 m2 na području Valbandona. Samo je na nekoliko lokacija zelena površina dovoljno velika i pogodna za strojnu košnju (plaža i maslinik u Fažani, dio šetnice, plaža u Valbandonu, područje Pineta).
Dio površina koji se s obzirom na opremu i zahtjevnost terena ne uspije pokosit se pokosi od strane vanjskih suradnika.
Redovno održavanje svih živica podrazumijeva orezivanje 4 puta godišnje, zalijevanje tijekom ljetnog razdoblja, te okopavanje najmanje 4 puta godišnje.
Troškovi za radove na zelenim površinama (košnja zelenih površina, grabljanje i uređivanje stabala maslina), nabavu, sadnju i održavanje ukrasnog grmlja i cvijeća, te uklanjanje granja i suhih i bolesnih stabala sa zelenih površina se sastoje od:
-	predviđenog rada zaposlenika 
-	troškovi usluga vanjskih suradnika (košnja, rezanje grana i stabala, najam auto košare i ostalo) 
U sklopu radova na zelenim i javnim površinama posađeno je 30 maslina na području Aleje maslina te je proširena pješačka staza između kampa vatrogasne mladeži i BiVillage.


Nabava, sadnja i održavanje ukrasnog grmlja i cvijeća 

Nabavile su se, sadile i održavale cvjetnice u dva ciklusa (proljetna i jesenska sadnja) na postojećim i novim cvjetnim površinama. Uz prethodno, zalijevale su se ostale biljke, skupljali otpadci na zelenom površinama, vršila sadnja drveća te okopavanje, plijevljenje i gnojidba. Poslovi su se provodili u dinamici koja je potrebna za takvu vrstu poslova u ovisnosti od godišnjih razdoblja, odnosno klimatskih uvjeta.

[bookmark: _Hlk204295194]Cvjetne površine su:
-	ulaz u Fažanu na Vodnjanskoj cesti
-	vaze na plaži Badel
-	vaze ispred zgrade Općine
-	površina nasuprot groblja
-	površina ispred spomenika palim borcima
-	površina na rivi od velikog mola do ulaza u park Dječje igralište
-	vaze u Aleji maslina
-	površine u parku Dječje igralište
-	površina ispred velikog marketa
-	površina gdje su zasađeni oleandri uz Puljsku cestu
Valbandon
-	vaze u ulici Lavanda
-	kružni tok
-	križanje ulica Lavanda i Pineta
-	površine oko autobusnih stanica.

[bookmark: _Hlk204295231]Komunalac Fažana je počeo izdvajati zelene površine na području općine i označavati ih kao travnjake za oprašivače te će ih ubuduće manje kositi i čuvati ih za pčele i ostale kukce koji drže naš ekosustav na životu.

Uklanjanje granja i suhih i bolesnih stabala sa zelenih površina

[bookmark: _Hlk204295354]Grane i bolesna stabla su se uklanjala od strane zaposlenika Komunalca Fažana d.o.o., ali i strane vanjskih suradnika obzirom na to da su česte situacija kada je za određena uklanjanja potrebno stručno znanje i oprema.

Održavanje dječjih igrališta

Održava se 7 dječjih igrališta na način da se vrše manji popravci, farbanje i sanacija, nabava i zamjena oštećenih dijelova, nasipavanja materijala (rizle), čupanje trave i pirike te na nabave novih igrala putem vanjskih suradnika.

[bookmark: _Hlk204295420]Dječje igralište u Fažani dobilo je nova igrala, a postojeća su prošla fazu obnove kako bi i dalje pružila zabavu najmlađima.

Održavanje sustava za navodnjavanje

Održavanje sustava za navodnjavanje i održavanje dječjih igrališta odrađeno je na razini troškova tekućeg održavanja, te ustanovljenih potreba na terenu, a uglavnom se obavljalo putem vanjskim suradnika. Sustav navodnjavanja je ugrađen na 8 lokacija: 

-	Vodnjanska cesta 
-	Riva u Fažani
-	Ispred marketa u Fažani
-	U parku Dječje igralište
-	Kružni tok u Valbandonu
- 	Puljska cesta
- 	Kod Plodina
-	Kod autobusne stanice u Valbandonu (smjer Pula-Fažana).


Održavanje plaže
Plaže se od lipnja do polovine rujna čistiti svakodnevno, u prosjeku 18-20 sati na dan, te je na razini sezone odrađeno oko 2000 sati (zaposlenici Komunalca Fažana d.o.o.). 

Sredstva za navedenu aktivnost obuhvaćaju pored plaća, materijalne i manipulativne troškove i za sljedeće:
-	održavanje čistoće plaža u Fažani (Dječje igralište, Bunker, Vila San Lorenzo, plaža Kampa vatrogasne mladeži, Fažana sjever, Crvena vila, Badel, Pineta), 
-	održavanje čistoće plaža u Valbandonu (plaža Valbandon i plaža MUP Valbandon),
-	vraćanje šljunka u more i ravnanje plaža u Fažani i Valbandonu (uključujući i plažu  u kampu Pineta),
-	čišćenje podmorja,
-	sanacija plaža i šetnica uz plažu nakon vremenskih neprilika (valovi, jugo, vjetar i   	slično)
-	postavljanje i skidanje tuševa na plažama,
-	postavljanje svlačionica za presvlačenju  na plažama,
-	održavanje sanitarnih čvorova na plažama u Fažani i Valbandonu (od 01.06. do 30.09.)   
-	postavljanje, održavanje i uklanjanje psiholoških brana na plažama (15.06.-15.09.)   
-	rad spasilačke službe (15.06.-15.09.)
-	izrada betonskih blokova za psihološke brane
-	ostali poslovi koje je potrebno obavljati radi normalnog funkcioniranja postojećih plaža.

Za ove poslove održavanja plaža za 2025. godinu osigurano je iznos od 138.000,00 EUR, a realizacija bila je u visini od 126.571,81 EUR, sa 91,7% od plana.
  

Dekoriranje javnih površina i prostora u vlasništvu Općine Fažana za blagdane i priredbe

U okviru planiranih sredstava osigurala se novogodišnja dekoracija naselja odnosno nabavka dijelova i materijala potrebnih za popravak postojećih ukrasa, nabavka novih ukrasa za nove lokacije te usluga montaže i demontaže istih. 

Poslovi koji se odnose na dekoriranje javnih površina i prostora obuhvaćaju:

-	vanjske usluge (montaža i demontaža) 
-	nabava materijala i novih ukrasa 
-	potrošni materijal (vezice, bandit trake i slično) 
-	rad zaposlenika Komunalac Fažana d.o.o. na popravcima 
-	materijalni i manipulativni troškovi.

Tijekom siječnja obavljena je demontaža novogodišnjih ukrasa i tijekom travnja montaža i demontaža ukrasa povodom uskršnjih blagdana, te na kraju godine u prosincu je obavljena montaža novogodišnjih ukrasa.

Za ove poslove za 2025. godinu osigurano je iznos od 41.000,00 EUR, a realizacija u izvještajnom razdoblju je bila u visini od 37.687,67 EUR sa 91,9% od plana.


Održavanje groblja

U izvještajnom razdoblju poslove održavanje groblja provodili su djelatnici Komunalca i to je iznosilo cca 3000h, zajedno sa materijalnim troškovima uređenja groblja i sanacija grobnica.
Provodilo se redovno čišćenje i održavanje groblja, te se obavila sanacija opločnika na novom groblju i sanacija grobnica na starom groblju. 



1. ODVODNJA ATMOSFERSKIH VODA 
Održavanje objekata i uređaja odvodnje

Za navedenu aktivnosti održavanja objekata i uređaja odvodnje u 2025. godina osigurana su sredstva u visini od 13.000,00 EUR, a za isto je utrošeno iznos od 9.080,50 EUR, 69,9% od planiranih sredstava.
[bookmark: _Hlk204296089]Održavanja objekata i uređaja odvodnje obuhvaća poslove čišćenja slivnika kišnih rešetki, cijevi oborinske odvodnje, intervencije i potrebne sanacije. Pod odvodnjom atmosferskih voda podrazumijeva se odvodnja atmosferskih voda s nepropusnih površina mješovitom i/ili oborinskom (razdjelnom) kanalizacijom.



1. ODRŽAVANJE I NAPLATA PARKIRALIŠTA NA PODRUČJU OPĆINE FAŽANA-FASANA

Za održavanje i naplata parkirališta na području Općine Fažana-Fasana za 2025. godinu planirana su sredstva u iznosu od 310.000,00 EUR, a za isto je utrošeno iznos od 376.720,85 EUR što čini 121,50% planiranih sredstava.
Na području Općine nalazi se 1.208 parkirnih mjesta pod naplatom. Od toga, od ukupnog broja obilježenih parkirnih mjesta za osobne automobile, 6,23% ih je namijenjeno osobama s invaliditetom (zakonski je propisano 5%).

[bookmark: _Hlk204296645]Niže u tablici su navedene parking lokacije po zonama, sa naznačenim brojem parking mjesta za svaku skupinu vozila i invalide.

[image: ]


Na kontroli naplate parkinga se od travnja do rujna radilo se svakodnevno, uglavnom u dvije smjene, dok se u ostalom dijelu godine kontrola obavlja u jednoj smjeni. Na parkiralištu Badel se konstantno radi u dvije smjene uz napomenu da se popodnevna smjena produžavala ili skraćivala ovisno o dijelu sezone i manifestacijama na području općine Fažana.

Sezonsko parkiralište Kamp vatrogasne mladeži radilo je u srpnju i kolovozu 2025. godine.

[bookmark: _Hlk204296810]Parkirališta na području Općine Fažana-Fasana su na slijedećim površinama i lokacijama sa radnim vremenom:

•	Vodnjanska ulica (cijelu godinu, radno vrijeme od svibnja do kraja rujna od 06 do 24 sata, od listopada do kraja travnja od 06 do 20 sati)
•	Obala kod Badela (zbog smanjene potrebe zatvorena od studenog do ožujka, radno vrijeme od svibnja do rujna od 6-24 sata, od listopada do kraja travnja od 06 do 21 sati)
•	Na Vodnjanskoj ulici – uz groblje (cijelu godinu)
•	Parkiralište u šumici kod Kampa vatrogasne mladeži (srpanj i kolovoz, prema potrebi)
•	Ulica boraca, dio ulice Titova riva i dio Gortanove ulice, Fažana jug II, Istarska ulica, Puljska ulica (cijelu godinu, radno vrijeme u sezoni od 6 od 24 sata, van sezone od 06 do 20 sati)
•	Parkiralište na plaži Valbandon. 

Na poslovima održavanja i naplate parkirališta tijekom godine angažirano je 5 zaposlenika, uz dodatnu administrativnu podršku djelatnika u uredu. Tijekom 2025. godine kontrolori su izdali 5.990 dnevnih parkirnih karata od toga 3066 dnevnih parkirnih karata za domaće registarske oznake i 2924 za strane, što ukazuje na intenzitet nadzora i korištenja parkirnih površina.

Kontrola naplate parkiranja provodi se od travnja do rujna svakodnevno, uglavnom u dvije smjene, dok se u preostalom dijelu godine kontrola obavlja u jednoj smjeni. Parkiralište Badel kontinuirano radi u dvije smjene tijekom razdoblja naplate, pri čemu se trajanje popodnevne smjene prilagođava sezoni i održavanju manifestacija na području Općine Fažana. U mjesecu studenom prestaje naplata parkiranja na parkiralištu Badel. Sezonsko parkiralište Kamp vatrogasne mladeži radilo je u srpnju i kolovozu.

U sklopu poslova vršilo  se održavanje IP-MARIS sustava (naplata i kontrola parkinga), saniranje i kontrola sustava nadzornih kamera te nabava uređaja za usitnjavanje novca za parkiralište i novi parkomati Citea i Pico.

Sukladno Odluci o organizaciji naplate i kontrole parkiranja na području Općine Fažana-Fasana, sve fizičke i pravne osobe sa prebivalištem i sjedištem na području Općine, imaju mogućnost korištenja povlaštenih uvjeta parkiranja tokom cijele godine uz uvjet da su podmirili sve obveze prema Općini ili Komunalcu.
U funkciji je bezgotovinski kanal prodaje VPA – virtualni parkirni automat, te je u  primjeni Odluka o visini naknada za usluge parkiranja na području općine Fažana s primjenom od 01.06.2024. 

1. NABAVA URBANE OPREME

Za nabavu urbane opreme za 2025. godinu osigurana  su sredstva u visini od 15.000,00 EUR, a utrošena su u iznosu od 1.585,00 EUR, što čini 10,6% od plana.

Tijekom 2054. godine vršilo se održavanje postojeće urbane opreme što se prije svega odnosi na farbanje klupa i koševa za smeće, sanaciju dječjih igrališta i uređenje prostora oko posuda za otpad te uređenje i sanaciju sanitarnih čvorova.
Ujedno, nabavilo se i postavilo drvene klupe u dječjim parkovima, dobavili su se i izradili nosači za bicikle, samostojeći koševi za smeće i stakla za autobusne stanice.



1. ODVOZ I DEPONIRANJE OTPADA (KRUPNI I SELEKTIVNI) I SANACIJA NEUREĐENIH ODLAGALIŠTA I OTPADOM ONEČIŠĆENOG OKOLIŠA


Sanacija neuređenih odlagališta i otpadom onečišćenog okoliša

Za navedenu aktivnost sanacije neuređenih odlagališta i otpadom onečišćenog okoliša planirana su sredstva u iznosu od 12.000,00 EUR, ali nisu realizirana.



Odvoz i deponiranje otpada

Za aktivnosti odvoza i deponiranja otpada za 2025. godinu osigurana su sredstva u iznosu od 190.000,00 EUR, a realizirano je sa 135.587,07 EUR odnosno 71,4% od planiranog.

Odvoz i deponiranje otpada (MKO, krupni, zeleni, zemlja/kamenje i dr.)
Odvoz i deponiranje otpada prikuplja se na lokaciji novog reciklažnog dvorišta na Galižanskoj cesti.

Poslovi odvoza i deponiranja otpada obuhvaćaju poslove zbrinjavanje građevinskog otpada i zbrinjavanje krupnog, miješanog komunalnog i selektivnog otpada sa javnih površina.

Čistilo se područje akvatorija od fažanskog lukobrana do kupališta Dječjeg igrališta, a tijekom akcije izvađeno je oko 4m3 smeća – automobilskih guma, plastične ambalaže, ribarske opreme, starih vrša, cerada, stakla, plastičnih stolica, metalnih predmeta kojeg su naposljetku zbrinuli radnici Komunalca. Nositelj akcije čišćenja bili su PŠRD Sardela, Centar za podvodne aktivnosti, JK Brioni, Turistička zajednica Općine Fažana, a pokrovitelj Općina Fažana-Fasana.

Prema podacima pružatelja usluga odvoza otpada u razdoblju I-XII 2025. godine prikupljene su sljedeće količine miješanog i komunalnog otpada te ostalih vrsta otpada (tabela niže priložena):

[image: ]

U razdoblju I.-XII. 2025. godine zbrinuto je 2.827,89 tona otpada, što predstavlja povećanje od 6,3%, više u odnosu na količinu zbrinutog otpada u prethodnoj 2024. godini, kada je prikupljeno 2.659,89 tona otpada.







Rekapitulacija realiziranih aktivnosti Programa održavanja prema djelatnostima, planovima i ostvarenjima za 2025. godinu.

	1.
	ISKAZ FINANCIJSKIH SREDSTAVA – IZVOR FINANCIRANJA
	PLAN 
2025.
	OSTVARENJE 2025.
	indeks

	1.1.
	Komunalna naknada
	400.000,00
	551.515,42
	138

	1.2.
	Ostali prihodi Proračuna Općine Fažana
	1.753.000,00
	1.478.991,85
	69

	
	
UKUPNO U EUR :

	2.153.000,00
	2.030.507,27
	94



	2.
	OPIS I OPSEG POSLOVA – PROCJENA TROŠKOVA
	PLAN 
2025.
	OSTVARENJE 2025.
	indeks

	2.1.
	Održavanje javne rasvjete (rashodi za uređaje  i javnu rasvjetu)
	80.000,00
	49.346,56
	62

	2.2.
	Održavanje nerazvrstanih cesta i drugih javnih površina
	350.000,00
	283.601,02
	81

	2.3.
	
Čišćenje javnih površina 
	250.000,00
	178.328,22
	71

	2.4.
	
Održavanje i uređivanje javnih površina
	933.000,00
	996.258,05
	107

	2.5.
	Odvodnja atmosferskih voda (održavanje objekata i uređaja odvodnje)
	13.000,00
	9.080,50
	70

	2.6.
	 
Održavanje i naplata parkirališta 
	310.000,00
	376.720,85
	122

	2.7.
	 
Nabavka urbane opreme
	15.000,00
	1.585,00
	11

	2.8
	
Sanacija neuređenih odlagališta
	12.000,00
	0,00
	0

	2.9.
	 Odvoz i deponiranje otpada (MKO, glomazni, zeleni i zemlja/kamenje) 
	190.000,00
	135.587,07
	71

	
	SVEUKUPNO  U EUR :
	2.153000,00
	2.030.507,27
	94




KLASA: 363-01/26__________
URBROJ: 2168-08-_____________
Fažana, ______________ godine

                            
					OPĆINSKI NAČELNIK						RADOMIR KORAĆ






O B R A Z L O Ž E N J E



1. PRAVNI  TEMELJ

Člankom 74. Zakona o komunalnom gospodarstvu („Narodne novine“ br. 68/18 i 110/18 -OUSRH, 32/20 i 145/24) utvrđeno je da općinski načelnik kao izvršno tijelo jedinice lokalne samouprave, podnosi predstavničkom tijelu jedinice lokalne samouprave Izvješće o izvršenju Programa održavanja komunalne infrastrukture za prethodnu kalendarsku godinu.

Program se donosi temeljem odredbi Zakona o komunalnom gospodarstvu i članka 54. Statuta Općine Fažana („Službene novine Istarske županije broj 25/2022) koji propisuju nadležnost Općinskog vijeća za donošenje akata.
	

1. TEMELJNA PITANJA KOJA SE UTVRĐUJU OVIM PROGRAMOM

Općinsko vijeće Općine Fažana-Fasana je na sjednici održanoj dana 6. prosinca 2024. godine, donijelo Program održavanja komunalne infrastrukture za 2025. godinu (objavljeno u „Službenim novinama Istarske županije“, broj 38/2024) te na sjednici održanoj 18. prosinca 2025. godine donijelo I. Izmjene i dopune Programa održavanja komunalne infrastrukture za 2025. godinu (objavljeno u „Službenim novinama Istarske županije“, broj 43/2025.), u daljnjem tekstu: Program.  
Programom je utvrđen opis i opseg poslova održavanja komunalne infrastrukture s procjenom pojedinih troškova po djelatnostima i financijska sredstva potrebna za ostvarivanje programa, s naznakom izvora financiranja. Slijedom navedenog, u nastavku je dan prikaz izvedenih radova održavanja komunalne infrastrukture i utrošenih sredstava po pojedinim djelatnostima.

1. IZVORI FINANCIRANJA ZA REALIZACIJU PROGRAMA

Za realizaciju Programa osigurana su sredstva iz : komunalne naknade i ostalih izvora prihoda.

Ukupna sredstva za realizaciju Programa planirana su u iznosu od 2.153.000,00 EUR, te su osigurana u Proračunu Općine Fažana-Fasana za 2025. godinu te su realizirana u iznosu od 2.030.507,27 EUR, od izvora financiranja ostvarenih prihoda od komunalne naknade u iznosu od 551.515,42 EUR i ostalih prihoda u iznosu od 1.478.991,85 EUR.

VRSTA USLUGE / šifra VRSTA OTPADA KOLIČINE (t)

A. KB OTPADA - JAVNA USLUGA

15 01 01 papirna i kartonska ambalaža 8,85                                     

20 01 01 papir i karton 108,70                               

20 01 02 staklo 97,78                                  

20 01 11 tekstili  3,28                                     

20 01 39 plastika 135,44                               

20 01 08 biorazgradivi otpad iz kuhinja i kantina 19,99                                  

20 02 01 biorazgradivi otpad 177,78                               

20 03 01 miješani komunalni otpad 1.322,68                           

20 03 07 glomazni otpad 14,00                                  

UKUPNO: 1.888,50                           

B. KB OTPADA - RECIKLAŽNO DVORIŠTE

15 01 10*

ambalaža koja sadrži ostatke opasnih tvari ili je 

onečišćena opasnim tvarima

0,93                                     

16 01 03  otpadne gume 1,65                                     

17 01 07

mješavine betona, cigle, crijepa/pločica i keramike koje 

nisu navedene pod 17 01 06*

84,20                                  

17 09 04 

miješani građevinski otpad i otpad od rušenja objekata, 

koji nije naveden pod 17 09 01*, 17 09 02* i 17 09 03*

21,60                                  

20 01 01 papir i karton Metis d.d. 1,74                                     

20 01 01 papir i karton DS Smith                                   29,38 

20 01 02  staklo 12,38                                  

20 01 11 tekstili METIS 1,42                                     

20 01 11 tekstili SFT 0,55                                     

20 01 10 odjeća METIS 0,96                                     

20 01 23* odbačena oprema koja sadrži klorofluorougljike 0,71                                     

20 01 25  jestiva ulja i masti 0,42                                     

20 01 28 

boje, tinte, ljepila i smole, koje nisu navedene pod 20 01 

27*

2,94                                     

20 01 33*

baterije i akumulatori obuhvaćeni pod 16 06 01*, 16 06 

02* ili 16 06 03* i nesortirane baterije i akumulatori koji 

sadrže te baterije

0,03                                     

20 01 35* 

odbačena električna i elektronička oprema koja nije 

navedena pod 20 01 21* i 20 01 23*, koja sadrži opasne 

komponente [7]

4,16                                     

20 01 39 plastika 54,04                                  

20 01 40 metali 11,76                                  

20 02 01 biorazgradivi otpad 226,26                               

20 03 07  glomazni otpad 259,12                               

UKUPNO: 714,25                               

C. KB OTPADA - POSLOVNI KORISNICI

15 01 01 papirna i kartonska ambalaža 0,98                                     

20 01 39 plastika 4,19                                     

20 01 08 biorazgradivi otpad iz kuhinja i kantina 19,99                                  

17 05 04 zemlja i kamenje 200,00                               

UKUPNO: 225,16                               

UKUPNO: 2.827,91                           


